stanford-oval/wikipedia huggingface dataset:
Brjanskin rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Brjanskin rintama oli Neuvostoliiton puna-armeijan toisen maailmansodan rintama, joka muodostettiin ensimmäisen kerran 16. elokuuta 1941 kahdesta armeijasta.  Rintama hajotettiin 10. marraskuuta 1941 ja se  muodostettiin 24. joulukuuta 1941 uudelleen kolmesta armeijasta. Se nimettiin 12. maaliskuuta 1943 uudelleen Reservirintamaksi. Se luotiin jälleen 28. maaliskuuta 1943 Orjolin rintamasta ja rintama nimettiin 10. lokakuuta 1943 Baltian rintamaksi.
Historia

Elokuussa 1941 rintaman, joka koostui vakavia tappioita kärsineistä 13. ja 50. armeijasta, komentajaksi nimitettiin Andrei Jerjomenko. Se osallistui Lännen rintaman ja Reservirintaman kanssa epäonnistuneeseen vastahyökkäykseen Smolenskissa, jonka tarkoituksena oli pysäyttää Saksan Keskustan armeijaryhmän eteneminen kohti Moskovaa.
Syyskuussa 1941 Saksan 2. panssariarmeija aloitti operaatio Taifuuniksi nimetyn hyökkäyksen kohti Moskovaa Orjolin ja Brjanskin kautta. 6. lokakuuta saksalaiset tunkeutuivat Brjanskin rintaman linjojen läpi ja sen 3., 13. ja 50. armeija jäivät mottiin. 23. lokakuuta rintaman joukkojen onnistui kuitenkin murtauta motista ja pysäyttää 2. panssariarmeijan eteneminen kohti Orjolia ja hidastaa myös saksalaisten etenemistä Tulaan antaen lisäaikaa Moskovan puolustuksen järjestämiseen.
Kurskin taistelun aikaan vuonna 1943 rintama luotiin uudelleen 3., 61. ja 64. armeijasta ja 63. panssariarmeijasta. Se vapautti Brjanskin kaupungin kenraalieversti Markian Popovin komennossa elo-syyskuussa 1943.
Brjanskin autotehdas

Brjanskin autotehdas (ven. Брянский автомобильный завод, БАЗ, BAZ) on sotilasajoneuvojen valmistaja Brjanskissa Venäjällä.
Joulukuussa 2015 BAZ:sta tuli osa Almaz-Anteita. Tämä johtui tehtaan heikosta taloudellisesta tilanteesta, ja sillä haluttiin varmistaa valtion puolustustilauksen toimitukset.
Buddhalainen Dharmakeskus

| Buddhalainen Dharmakeskus |
| --- | --- |
Suuntautuminen:  buddhalaisuus
Teologia:  dharma
Hallinto:  uskonnollinen yhdyskunta
Toiminta-alue:  Helsinki
Perustettu:  1981
Jäseniä:  36 (2012)
Kotisivu:  dharmakeskus.fi
Infobox OKVirheellinen NIMI-arvo: 
Buddhalainen Dharmakeskus Helsingissä perustettu buddhalaisuuden maallikkoharjoittajien yhteisö. Yhteisön perusti Ngakpa Maitreya Pekka Airaksinen vuonna 1981, ja se rekisteröityi uskonnolliseksi yhdyskunnaksi vuonna 1998.
Dharmakeskuksen harjoitus pohjautuu mahayana- ja vajrayana-buddhalaiseen perinteeseen.[lähde? ] Yhteisö järjestää säännöllisesti meditaatioretriittejä ja -kursseja, ja se omistaa kaksi meditaatiokeskusta: Tiibetin taiteen keskus Loimaalla ja Samje-retriittikeskus Siikaisissa. Samje-keskuksessa sijaitsee maailman pohjoisin stupa.
Dharmakeskuksen toiminta ei ole sen historian aikana ollut kovin avointa ulkopuolisille, mutta yhteisö on muuttunut avoimemmaksi, kun yleisön kiinnostus meditaatioon ja tiibetiläiseen buddhalaisuuteen on kasvanut. Vuonna 2018 yhdyskunnan varsinaisten jäsenten määrä oli 45.
Dharmakeskuksen yhteydessä toimii myös Dharmakustannus, joka julkaisee suomennoksia buddhalaisuuden perusteoksista sekä Airaksisen musiikkia.
Aiheesta muualla

Buddhalainen Dharmakeskus
Dharmakeskus Facebookissa
Dharmakustannus
Samje-retriittikeskus
Carl H. Salminen

Carl Henrik Salminen (4. kesäkuuta 1876 Hattula – 3. helmikuuta 1948 Helsinki) oli amerikansuomalainen liikemies ja kustantaja.
Äidinisänsä seitsenvuotiaasta lähtien Kalvolassa kasvattama Salminen kävi kansakoulun ja työskenteli kauppa-apulaisena Hämeenlinnassa ja muilla paikkakunnilla. Ennen Amerikkaan lähtöään hän oli tukkuliikkeen toimistopäällikkönä Mikkelissä.
Vuonna 1899 Salminen muutti Yhdysvaltoihin, jossa hän työskenteli aluksi kaivos-, metsä- ja rautatietöissä. Sittemmin hän sai paikan liikeyhtymän johtajana Montanan Red Lodgessa ja ryhtyi sen jälkeen yksityisyrittäjäksi. Vuodesta 1916 lähtien Salminen työskenteli Duluthissa Päivälehteä, Siirtolaista, Raittiuslehteä ja Siirtokansan Kalenteria kustantaneen Finnish Daily Publishing -kustannusliikkeen johtajana ja omistajana. Vuosina 1921–1926 hän toimi myös Suomen kunniavarakonsulina. Salminen myi kustannusyhtiön 1930-luvun lopussa, mutta jatkoi edelleen sen palveluksessa.
Salminen toimi vuosikymmenien ajan Kalevan Ritareissa, osallistui talvisodan aikana ja sotien jälkeen Suomen avustamiseen ja harrasti ahkerasti kirjallisuutta. Hän palasi Suomeen kesällä 1947.
Borges

Borges voi tarkoittaa seuraavia:
Ana Borges (s. 1990), portugalilainen jalkapalloilija
Ary Borges (s. 1999), brasilialainen jalkapalloilija
Breno Borges (s. 1989), brasilialainen jalkapalloilija
Carlos Borges (1932–2014), uruguaylainen jalkapalloilija
Celso Borges (s. 1988), costaricalainen jalkapalloilija
Gustavo Borges (s. 1972), brasilialainen uimari
Humberlito Borges (s. 1980), brasilialainen jalkapalloilija
Joaquim Borges de Figueroa (1714–1788), portugalilais-brasilialainen katolinen arkkipiispa
Jorge Luis Borges (1899–1986), argentiinalainen kirjailija
Julio Borges (s. 1969), venezuelalainen poliitikko
Lázaro Borges (s. 1986), kuubalainen seiväshyppääjä
Lucas Silva Borges (s. 1993), brasilialainen jalkapalloilija
Micael Borges (s. 1988), brasilialainen näyttelijä
Rômulo Borges Monteiro (s. 1990), brasilialainen jalkapalloilija
Sérgio de Deus Borges (s. 1966), brasilialainen katolinen piispa
Tabaré Larre Borges (s. 1922), uruguaylainen koripalloilija
Wendell Nascimento Borges (s. 1993), brasilialainen jalkapalloilija
Willian Borges da Silva (s. 1988), brasilialainen jalkapalloilija
Borges International Group, espanjalainen oliiviöljytuotteita valmistava yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Borges”, voi hakea sivunnimihaulla, laajalla sivunnimihaulla tai tekstihaulla.
Callistus Valentine Onaga

Callistus Valentine Onaga
Callistus Valentine Onaga (s. 29. syyskuuta 1958 Agbudu) on nigerialainen roomalaiskatolinen piispa. Hänet vihittiin papiksi Enugun hiippakuntaan 8. elokuuta 1987 ja nimitettiin sen johtoon 9. helmikuuta 2009. Piispaksi vihkiminen seurasi 2. toukokuuta. Pääkonsekraattorina toimi Renzo Fratini, jota avustivat Valerian Okeke ja Anthony Okonkwo Gbuji.
CDC 3000

CDC 3800:n konsoli.
CDC 3000 -sarja oli Control Data Corporationin valmistama tietokonesarja.
Sarjaan kuuluivat keskikokoiset 3100-, 3200- ja 3300-järjestelmät sekä suuret 3400-, 3600- ja 3800-järjestelmät. Tietokoneet perustuivat puolijohde-elektroniikkaan (transistorit, diodit).
Seymour Cray vaikutti koneiden kehitykseen ennen lähtöään oman yrityksen perustamiseksi.
Aiheesta muualla

Dokumentaatiota bitsavers.org-palvelussa (englanniksi)
CDC 3100 (Control Data Corporation) computer (englanniksi)
Carl Gustav von Rosen

Bengt Nordenskiöld ja Carl Gustaf von Rosen.
Carl Gustav von Rosen (19. elokuuta 1909 Helgesta, Ruotsi – 13. heinäkuuta 1977 Gode, Ogaden, Etiopia) oli ruotsalainen kreivi ja seikkailija-lentäjä, joka lensi muun muassa avustus- ja sotilaallisissa tehtävissä. Hän oli Eric von Rosenin poika.
Von Rosen sai lentolupakirjan vuonna 1929 ja vieraili Etiopiassa marraskuussa 1930 keisari Haile Selassien kruunajaisissa. Hän oli yhdysvaltalaisen afroamerikkalaisen lentäjän John C. Robinsonin ohella merkittävä vaikuttaja Etiopian ilmavoimien laajentamisessa vuosina 1935–1936 ennen Abessinian sotaa ja sen aikana. Robinson ja von Rosen eivät  kuitenkaan kyenneet kunnolla yhteistyöhön keskenään. Robinsonin elämäkerran kirjoittajan Thomas E. Simmonsin mukaan Robinson kerran iski von Rosenin tajuttomaksi, koska tämä oli sanonut, ettei halunnut toimia mustan miehen lentoperämiehenä.
Von Rosen osallistui vapaaehtoisena talvisotaan Lentolaivue 44:ssä Bristol Blenheim -koneella. Von Rosen hankki ilmavoimille kolme konetta: hän osti sukulaiseltaan lainaamallaan 250 000 kruunulla Douglas DC-2 -koneen (Hanssin-Jukka) entiseltä työnantajaltaan KLM-lentoyhtiöltä Alankomaista. Kaupan päälle von Rosen sai kaksi Koolhoven F.K.52 -lentokonetta. Hänelle myönnettiin talvisodan jälkeen 3. luokan Vapaudenristi palveluksistaan Suomen hyväksi.
Toisen maailmansodan aikana von Rosen pyrki Yhdistyneen kuningaskunnan ilmavoimiin lentäjäksi, mutta ei päässyt, koska hänen tätinsä Carin (1888–1931) oli ollut Hermann Göringin vaimo.
Toisen maailmansodan päätyttyä Etiopian keisari Haile Selassie pyysi von Rosenia Etiopian ilmavoimien pääkouluttajaksi. Von Rosen suostui tehtävään, ja vuonna 1946 hän perusti lentokoulun Debre Zeitiin. Koulun henkilökunta koostui pääasiassa aiemmin Ruotsin ilmavoimissa palvelleista. Von Rosen palasi vuonna 1956 Ruotsiin turhauduttuaan muun muassa alaisensa Assefa Ayenen yrityksiin saada hänet pois tehtävästä. Läksiäislahjaksi hän sai keisarilta 200 aarin maa-alueen läntisessä Etiopiassa.
1950-, 1960- ja 1970-luvuilla von Rosen lensi useissa avustuslento-operaatioissa Afrikassa. Biafran sotaan hän osallistui kapinallisten puolella jäätyään eläkkeelle Transair-lentoyhtiön palveluksesta. Hänen johdollaan viiden ruotsalaisen Malmö MFl-9B Militrainer -lentokoneen ryhmä tuhosi Nigerian ilmavoimien hävittäjiä suoraan lentokentilleen käyttäen tukikohtinaan maantiesuoria. Vuosina 1975–1977 hän pudotti ruoka-apua Etiopiaan useilla MFI-17-koneilla. Biafran johto myönsi von Rosenille everstin arvon, koska hän toimi maan ilmavoimien virkaatekevänä päällikkönä ja kieltäytyi kenraalin arvosta.
Von Rosen kuoli somalisissien iskussa Ogadenin sodan aikana 13. heinäkuuta 1977 Godessa Etiopiassa. Hänet on haudattu Gulalen hautausmaalle Addis Abebaan.
Blood (Vaderin albumi)

| Blood Vader |
| --- | --- | --- |

EP-levyn tiedot
 Äänitetty : helmi–maaliskuu 2002; kesäkuu 2003
 Julkaistu: 22. syyskuuta 2003
 Tuottaja(t): Piotr Wiwczarek
 Tyylilaji: death metal
 Kesto: 26.56
 Levy-yhtiö: Metal Blade
Vaderin muut julkaisut
| Revelations 2002 | Blood 2003 | The Beast 2004 |
Blood on Vaderin neljäs EP-levy, joka julkaistiin 22. syyskuuta 2003.
Kappaleet

Shape-Shifting – 4.49
We Wait – 3.54
Son of Fire – 2.09
As the Fallen Rise – 2.12
Traveler – 2.06
When Darkness Calls – 5.17
Angel of Death – 6.29 (Thin Lizzy cover)
Kokoonpano

Peter – kitarat, bassokitara, laulu
Mauser – soolokitara
Docent – rummut
Novy – bassokitara
Arvostelut

Imperiumi: 7/10
Aiheesta muualla

Blood (Vaderin albumi) Discogsissa. (englanniksi)
Albumi Blood (Vaderin albumi) Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Callisto (perhossuku)

| Callisto |
| --- | --- |
 Pajuhankakoi (Callisto coffeella)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Osalahko::  Erilaissuoniset Heteroneura
Heimo::  Miinaajakoit Gracillariidae
Alaheimo::  Parornichinae
Suku::  Callisto  Stephens, 1834
Katso myös
   Callisto (perhossuku) Wikispeciesissä   Callisto (perhossuku) Commonsissa 
Infobox OKNimi-testi OK: 
Callisto on miinaajakoiden (Gracillariidae) heimoon kuuluva perhossuku. Siihen kuuluu kaikkiaan 7 lajia, joista suomenkielinen nimi on ainakin omenahankakoilla (Callisto denticulella), pajuhankakoilla (Callisto coffeella) ja tuomihankakoilla (Callisto insperatella).
Candidatura d’Unitat Popular

| Candidatura d'Unitat Popular |
| --- | --- |
  
Kotisivu:  cup.cat
Infobox OKVirheellinen NIMI-arvo: 
Candidatura d’Unitat Popular (CUP) on vasemmistolainen Kataloniassa ja Valenciassa toimiva poliittinen puolue, joka tavoittelee Katalonian ja muitten katalaaninkielisten alueitten itsenäistymistä Espanjasta. Vuonna 2015 se sai Katalonian alueparlamentivaaleissa 10 paikkaa. Se ei ollut mukana Katalonian itsenäistymistä tavoittelevassa Junts pel Sí -vaaliliitossa, mutta tukee vaaliliittoon kuuluneitten puolueitten muodostamaa aluehallitusta itsenäisyyskysymyksissä ja turvaa näin ollen alueparlamentissa enemmistön tuen itsenäistymiselle.
Beachfutiksen maailmanmestaruuskilpailut

Ottelu meneillään MM-kisoissa 2006.
Beachfutiksen maailmanmestaruuskilpailut on Kansainvälisen jalkapalloliitto FIFAn järjestämä turnaus, jossa maailman parhaat beachfutismaajoukkueet taistelevat maailmanmestaruudesta. Turnaus on järjestetty vuodesta 1995 lähtien. Vuoteen 2009 asti se järjestettiin vuosittain, ja siitä eteenpäin kahden vuoden välein.
Brasilia on hallinnut kisoja niiden alusta lähtien. Se on voittanut kisat peräti 14 kertaa, ja jäänyt vain kahdesti ilman mitaleja. Turnaus onkin järjestetty juuri 13 kertaa Brasiliassa.
Voittajat

| Vuosi | Isäntämaa | Mestari | Hopeaa | Pronssia |
| --- | --- | --- | --- | --- |
| 1995 |  Brasilia |  Brasilia |  Yhdysvallat |  Englanti |
| 1996 |  Brasilia |  Brasilia |  Uruguay |  Italia |
| 1997 |  Brasilia |  Brasilia |  Uruguay |  Yhdysvallat |
| 1998 |  Brasilia |  Brasilia |  Ranska |  Uruguay |
| 1999 |  Brasilia |  Brasilia |  Portugali |  Uruguay |
| 2000 |  Brasilia |  Brasilia |  Peru |  Espanja |
| 2001 |  Brasilia |  Portugali |  Ranska |  Argentiina |
| 2002 |  Brasilia |  Brasilia |  Portugali |  Uruguay |
| 2003 |  Brasilia |  Brasilia |  Espanja |  Portugali |
| 2004 |  Brasilia |  Brasilia |  Espanja |  Portugali |
| 2005 |  Brasilia |  Ranska |  Portugali |  Brasilia |
| 2006 |  Brasilia |  Brasilia |  Uruguay |  Ranska |
| 2007 |  Brasilia |  Brasilia |  Meksiko |  Uruguay |
| 2008 |  Ranska |  Brasilia |  Italia |  Portugali |
| 2009 |  Yhdistyneet arabiemiraatit |  Brasilia |  Sveitsi |  Portugali |
| 2011 |  Italia |  Venäjä |  Brasilia |  Portugali |
| 2013 |  Ranskan Polynesia |  Venäjä  |  Espanja |  Brasilia |
| 2015 |  Portugali |  Portugali |  Tahiti |  Venäjä |
| 2017 |  Bahama |  Brasilia |  Tahiti |  Iran |
| 2019 |  Paraguay |  Portugali |  Italia |  Venäjä |
| 2021 |  Venäjä |  Venäjä |  Japani |  Sveitsi |
Mitalitaulukko

| Nro | Maa | Mestaruus | Hopeaa | Pronssia |
| --- | --- | --- | --- | --- |
| 1 |  Brasilia | 14 (1995, 1996, 1997, 1998,  1999, 2000, 2002, 2003, 2004,  2006, 2007, 2008, 2009, 2017) | 1 (2011) | 2 (2005, 2013) |
| 2 |  Portugali | 3 (2001, 2015, 2019) | 3 (1999, 2002, 2005) | 5 (2003, 2004, 2008, 2009, 2011) |
| 3 |  Venäjä | 3 (2011, 2013, 2021) | 0 | 2 (2015, 2019) |
| 4 |  Ranska | 1 (2005) | 2 (1998, 2001) | 1 (2006) |
| 5 |  Uruguay | 0 | 3 (1996, 1997, 2006) | 4 (1998, 1999, 2002, 2007) |
| 6 |  Espanja | 0 | 3 (2003, 2004, 2013) | 1 (2000) |
| 7 |  Tahiti | 0 | 2 (2015, 2017) | 0 |
| 8 |  Italia | 0 | 2 (2008, 2019) | 1 (1996) |
| 9 |  Yhdysvallat | 0 | 1 (1995) | 1 (1997) |
| 9 |  Sveitsi | 0 | 1 (2009) | 1 (2021) |
| 11 |  Peru | 0 | 1 (2000) | 0 |
| 11 |  Meksiko | 0 | 1 (2007) | 0 |
| 11 |  Japani | 0 | 1 (2021) | 0 |
| 14 |  Argentiina | 0 | 0 | 1 (2001) |
| 14 |  Englanti | 0 | 0 | 1 (1995) |
| 14 |  Iran | 0 | 0 | 1 (2017) |
Osallistujamaat

Vuosien 1995 ja 2013 välillä MM-kisat on järjestetty 17 kertaa, ja niihin on osallistunut 41 eri maata. Kuitenkin ainoastaan Brasilia on ollut mukana jokaisessa turnauksessa. Viime vuosina karsintojen vaatimustasoa on nostettu, minkä vuoksi nykyisin yhä harvempi uusi joukkue selvittää tiensä lopputurnaukseen.
| Osallistumiskerrat | Maa |
| --- | --- |
17:  Brasilia
15:  Uruguay
14:  Italia  Portugali  Argentiina
13:  Espanja  Yhdysvallat
12:  Ranska
11:  Japani
6:  Venäjä
5:  Peru  Iran  El Salvador  Salomonsaaret
4:  Senegal  Saksa  Nigeria  Yhdistyneet arabiemiraatit
3:  Ukraina  Meksiko  Kanada  Sveitsi  Venezuela
2:  Bahrain  Etelä-Afrikka  Thaimaa  Kamerun  Norsunluurannikko  Tahiti  Alankomaat
1:  Australia  Belgia  Chile  Costa Rica  Tanska  Englanti  Malesia  Oman  Puola  Turkki  Paraguay
Aiheesta muualla

Beachfutiksen MM-kisojen virallinen sivusto (Arkistoitu – Internet Archive)
Bruttotulos

Bruttotulos tarkoittaa kirjanpidossa pien- ja mikroyritysten lyhennetyn tuloslaskelman ylintä riviä. Bruttotulos saadaan, kun liikevaihdosta vähennetään tietyt kulut. Vähennettävät kulut liittyvät mm. tuotteiden ja palveluiden hankintaan ja valmistukseen.
Bruttotulos lasketaan vähentämällä liikevaihdosta seuraavan taulukon mukaiset kuluerät:
| Kululajikohtainen tuloslaskelma | Toimintokohtainen tuloslaskelma |
| --- | --- |
1. LIIKEVAIHTO
2. Valmiiden ja keskeneräisten tuotteiden varastojen muutos: 2. Hankinnan ja valmistuksen kulut
3. Valmistus omaan käyttöön: 3. Bruttokate
4. Liiketoiminnan muut tuotot: 6. Liiketoiminnan muut tuotot
5. Materiaalit ja palvelut: 
BRUTTOTULOS
Bruttotulos voi esiintyä vain pien- ja mikroyritysten tuloslaskelmassa. Ne voivat halutessaan laatia ns. lyhennetyn tuloslaskelman, jossa ilmoitetaan vain bruttotulos eikä yllä olevia eriä erikseen. Näin voi tehdä, jos tilinpäätöspäivänä sekä päättyneellä tilikaudella että sitä välittömästi edeltäneellä tilikaudella on ylittynyt enintään yksi seuraavista rajoista:
taseen loppusumma 6 000 000 euroa;
liikevaihto 12 000 000 euroa;
tilikauden aikana palveluksessa keskimäärin 50 henkilöä.
Bruttotuloskaavan etuna on, että yrityksen liikevaihto ja myyntikate jäävät yrityksen omaan tietoon. Myynnin määrän ja myyntikatteen voi siis salata esimerkiksi kilpailevilta yrityksiltä.
Bruttotulos ja bruttotulo

Bruttotulos ja bruttotulo ovat eri käsitteitä. Bruttotulos saadaan vähentämällä bruttotulosta tietyt erät yllä esitetyllä tavalla.
Callitriche pulchra

| Callitriche pulchra> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Siemenkasvit Spermatophyta
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Vesitähdet Callitriche
Laji::  pulchra
Kaksiosainen nimi
 Callitriche pulchra  Schotsman 
Infobox OKNimi-testi OKIUCN-testi OK: 
Callitriche pulchra on vesitähtien sukuun kuuluva äärimmäisen uhanalainen monivuotinen kasvi. Kasvia tavataan 100–300 metrin korkeudessa pienissä karstimaan kallioaltaissa, jotka kausittain täyttyvät 25–55 senttimetrin syvyydeltä sadevedellä. Kasvi kukkii maaliskuusta kesäkuuhun.
Kasvia tavataan Euroopassa ainoastaan Kreikkaan kuuluvilla Kárpathoksen, Kásoksen ja Gávdoksen saarilla. Afrikassa kasvia tavataan Koillis-Libyassa ja Aasiassa Itä-Kyproksella. Callitriche pulchra on suojeltu Kreikassa presidentin asetuksella.
Callosciurinae

| Callosciurinae |
| --- | --- |
 Borneonorava Callosciurus caniceps
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Callosciurinae  Pocock, 1923
Suvut 
 Kauno-oravat Callosciurus  Dremomys  Exilisciurus  Palmuoravat Funambulus  Glyphotes  Hyosciurus  Lariscus  Menetes  Nannosciurus  Sulawesinkääpiöoravat Prosciurillus  Rhinosciurus  Rubrisciurus  Sundaoravat Sundasciurus  Tamiops 
Katso myös
   Callosciurinae Wikispeciesissä   Callosciurinae Commonsissa 
Infobox OKNimi-testi OK: 
Callosciurinae on yksi oravien heimon alaheimoista, joka sisältää 14 sukua.
Candida auris

| Candida auris |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Saccharomycetes
Lahko::  Aitohiivat Saccharomycetales
Heimo::  Saccharomycetaceae
Suku::  Candida
Laji::  auris
Kaksiosainen nimi
 Candida auris 
Katso myös
   Candida auris Wikispeciesissä   Candida auris Commonsissa 
Infobox OKNimi-testi OK: 
Candida auris on hiivasieni, joka voi aiheuttaa ihmisessä kuumetta, särkyä ja väsymystä ja on erityisen vaarallinen niille, joiden vastustuskyky on heikentynyt. Verenkiertoinfektion saaneista on tilastojen perusteella selvitettynä kuollut melkein puolet kolmen kuukauden kuluessa tartunnasta.
Candida auris todettiin ensimmäisen kerran vuonna 2009 Japanissa, mutta myöhemmin on selvinnyt, että ensimmäinen epidemia on ollut Etelä-Koreassa 2004–2009. Sittemmin epidemioita on ollut ympäri maailman. Hiivasieni on sitkeä, se on vastustuskykyinen torjuntamenetelmille esimerkiksi sairaalaympäristöissä, joista sitä on yritetty puhdistaa. Puhdistusyritys vetyperoksidilla hävitti muut taudinaiheuttajat, mutta Candida auris säilyi.
Suomessa Candida auris havaittiin potilaalla ensimmäisen kerran vuonna 2021.
Candida aurista on neljä laajalle levinnyttä muunnelmaa, jotka ovat vastustuskykyisiä eri sienilääkkeille. Vastustuskyvyn syyksi oletetaan maanviljelyssä käytettäviä sienitorjunta-aineita.
Boleszkowice

| Boleszkowice |
| --- | --- |
 vaakuna
 Boleszkowicen sisäinen kartta
 Boleszkowice
 Koordinaatit: 52°44′N, 14°34′E 
Valtio:  Puola
Voivodikunta:  Länsi-Pommeri
Piirikunta:  Myślibórz
 – Kunnanjohtaja:  Jan Krzywicki
Pinta-ala:  
 – Kokonaispinta-ala:  130,5 km²
Väkiluku (2019):  2 849
 – Väestötiheys:  22 as./km²
Suuntanumero(t):  (+48) 95
Rekisterikilpi:  ZMY
Infobox OKVirheellinen NIMI-arvo: 
Boleszkowice on maalaiskunta Myślibórzin piirikunnassa Puolassa. Sen väkiluku oli vuoden 2019 lopussa 2 849. Kunnan hallinnollinen keskus on Boleszkowicen kylä.
Myślibórzin piirikunnan asukkaista 4,3 prosenttia asuu Boleszkowicen kunnassa ja sen pinta-alasta 11 prosenttia kuuluu Boleszkowicen kuntaan. Kylät Boleszkowicen kunnassa ovat Boleszkowice, Chlewice, Chwarszczany, Gudzisz, Kaleńsko, Namyślin, Porzecze, Reczyce ja Wysoka.
Boleszkowicen väestöpyramidi 2014.
Boleszkowicen väkiluku on vähentynyt 10,3 prosentilla vuosien 2002–2019 välisenä aikana. Vuoden 2019 lopussa 49 prosenttia asukkaista oli naispuolisia ja 51 prosenttia miespuolisia. Alle 18-vuotiaat muodostivat 17,6 prosenttia kylän väestöstä, työikäiset 63,8 prosenttia ja eläkeikäiset 18,6 prosenttia väestön keski-iän ollessa 40,1 vuotta. Vuonna 2019 Boleszkowicen kunnassa syntyi 23 lasta.
Aiheesta muualla

Gmina Wiejska Boleszkowice (Arkistoitu – Internet Archive) Szczecinin tilastokeskus